દેશ ભલે અત્યારે ડિજિટાઈઝેશન તરફ આગળ વધી રહ્યો હોય પણ ડિજિટલ બેંકિંગ સાથે જોડાયેલા ટ્રાન્ઝેક્શન દરમિયાન સૌથી વધુ છેતરપિંડી ભારતીયો સાથે જ થાય છે. આ વાત તાજેતરમાં જ પેમેન્ટ કંપની ફિડેલિટી નેશનલ ઈન્ફોર્મેશન સર્વિસિઝ (FIS)ના તાજા રિપોર્ટમાં સામે આવી છે. કંપનીએ આના માટે ઘણા દેશોમાં સર્વે કર્યા હતા જ્યાર બાદ આ રિપોર્ટ રજૂ કરવામાં આવ્યો છે. FISએ નોંધ્યું કે, ગત વર્ષે 18 ટકા ભારતીય કસ્ટમર ડિજિટલ બેંકિંગ દરમિયાન ધોખાધડીનો શિકાર બન્યાં. સર્વેમાં આ આંકડો બાકી દેશોની સરખામણી ઘણો વધુ હતો.